**PROIECT DE PROGRAMĂ PENTRU ACTIVITATEA OPȚIONALĂ**

****

DOMENIUL: TRANSCURRICULAR

OPȚIONALUL ARE LEGĂTURĂ CU URMĂTOARELE DOMENII DE ACTIVITATE:

* ȘTIINȚE
* LIMBĂ ȘI COMUNICARE
* OM ȘI SOCIETATE
* ESTETIC ȘI CREATIV
* JOC DE ROL



**NIVEL PREȘCOLAR**

**GRĂDINIȚA ȘCOLII GIMNAZIALE *,,ELENA DOAMNA”* TULCEA**

GRUPĂ COMBINATĂ

AN ȘCOLAR : 2019-2020

PROFESOR ÎNVĂȚĂMÂNT PREȘCOLAR,

**CURLEANCĂ-NĂSTASE MARIANA**

**ARGUMENT**

**MOTTO:**

***„BANII NU RĂSAR DIN PĂMÂNT ŞI NICI NU CRESC ÎN COPACI,***

***BANII SE CÂŞTIGĂ PRIN MUNCĂ!”***



Obiceiurile comportamentale se formează încă din prima copilărie. Copiii vor face în viața de adult ceea ce au văzut sau au învățat încă de mici, începând de acasă, continuând cu sistemul de educație preșcolar și școlar și completând cu exemplul comportamental al persoanelor adulte din preajma lor.

Educația financiară este necesară încă din grădiniță deoarece acum la această vârstă fragedă punem bazele unei educații solide, construim fundația individului, peste care școala va ridica pereți trainici cu un acoperiș rezistent. Ea, educația financiară propune teme din realitatea de zi cu zi, teme pragmatice și în concordanță cu interesele și necesitățile preșcolarilor. Astfel prin abordarea acestui opțional de educație financiară ne propunem să abordăm teme atractive, pragmatice și de mare interes, printr-o manieră de joc ... prin joc copilul învață dezvoltându-se ca viitor adult.

Încurajând copiii să experimenteze economisirea, la început cu ajutorul unei pușculițe, le oferim șansa unei vieți organizate și cumpătate. Învățându-i să renunțe la unele plăceri imediate pentru a-și redirecționa resursele, astfel disponibilizate către o satisfacție viitoare (*materializată prin jucăria sau cărticica dorită*), le oferim însuși instrumentul de bază al economisirii: capacitatea de a amâna consumul. Copiii trebuie să fie familiarizați cu banii, cu valoarea acestora, cum să fie cheltuiți cu responsabilitate, cum pot fi economisiți, investiți sau donați în scop caritabil; vor învață cum să se comporte în diverse situații din viața reală : la magazin, la bancă, etc.

Astfel, prin derularea acestui opțional urmăresc ca preșcolarii să cunoască evoluția banilor, valoarea și modalitatea de obținere a acestora, deoarece copiii au impresia că părinții lor au bani la discreție și le pot satisface poftele ori de câte ori aceștia doresc; aceștia trebuie să conștientizeze că banii se obțin cu multă muncă și că trebuie cheltuiți cu chibzuință.

**SCOPUL OPȚIONALULUI:**

Dezvoltarea unor aptitudi și abilități în ceea ce privește gestionarea banilor noștri, utilizând diverse forme și activități de învățare. Opționalul va consta în desfășurarea unor activități de formare și informare a copiilor, și a părinților, cu privire la noțiuni elementare de educație financiară, în vederea sprijinirii dezvoltării personale și, implicit, a dezvoltării comunitare.

|  |  |  |
| --- | --- | --- |
| **Domenii de dezvoltare** | **Dimensiuni ale dezvoltării** | **Comportamente vizate** |
| Dezvoltarea fizică, a sănătății și igienei personale. | Motricitate grosieră și  motricitate fină în contexte de viață familiare. | Utilizează mâinile și degetele pentru realizarea de activități variate. |
| Conduită senzorio-motorie, pentru orientarea mișcării. | Utilizează simțurile (*văz; auz; simțul tactil*) în interacțiunea cu mediul apropiat. |
| Dezvoltarea socio-emoțională. | Interacțiuni cu adulții și cu copiii de vârste apropiate. | Manifestă încredere în adulții cunoscuți, prin exersarea interacțiunii cu aceștia. |
| Inițiază/participă la interacțiuni pozitive cu copii de vârstă apropiată. |
| Comportamente pro-sociale de acceptare și respingere a diversității. | Își însușește și respectă reguli; înțelege efectele acestora în planul relațiilor sociale, în contexte familiare. |
| Exersează, cu sprijin, abilități de negociere și de participare laluarea deciziilor. |
| Autocontrol și expresivitate emoțională. | Recunoaște și exprimă emoții de bază, obiecte de artă. |
| Demonstrează abilități de autocontrol emoțional. |
| Capacități și atitudini în învățare. | Curiozitate, interes și inițiativă în învățare. | Manifestă curiozitate pentru experimentarea și învățareaîn situații noi. |
| Răspunde și formulează întrebări referitoare la acțiunile personale și ale familiei ,, *Cum se obțin banii*?”; ,, *La ce folosesc banii*?”; ,,*De ce și cum se pot economisi bani*?”; ,,*Ce putem și ce nu putem cumpăra cu bani*?”. |
| Inițiază activități de învîțare și interacțiuni cu copiii și cu adulții din mediul apropiat. |
| Propune acțiuni specifice antreprenoriatului. |
| Identifică elemente componente ale domeniului financiar-bancar. |
| Finalizarea sarcinilor și a acțiunilor  (*persistență în activități*). | Realizează sarcinile de lucru cu consecvență (ex: *confecționează cardul, portmoneul,desenează prin tehnica frotajului bancnote*). |
| Recunoaște/denumește monedele, bancnotele și valoarea lor. |
| Integrează ajutorul primit, pentru realizarea sarcinilor de lucru, la care întâmpină dificultăți. |
| Activare și manifestare a potențialului creativ | Manifestă creativitate în activități diverse (folosește imaginația în jocul de rol ,,*de-a banca*”- dialog improvizat angajat/client). |
| Demonstrează creativitate prin activități practice, în conversații și povestiri creative. |
| Denumește mijloace de economisire a banilor, cunoaște existența unor comportamente excesive, care pot afecta echilibrul financiar (*risipa, cheltuirea, cumpătarea în exces*). |
| Dezvoltarea limbajului, a comunicării și a premiselor citirii și scrierii. | Mesaje orele în contexte de comunicare cunoscute. | Exersează cu sprijin, ascultarea activăa unui mesajîn vederea înțelegerii și receptării lui (*poveștile educatoarei/poezii-memorizări*). |
| Demonstrează înțelegerea unui mesaj oral, ca urmare a valorificării ideilor, emoțiilor, semnificațiilor. |
| Mesaje orele în diverse situații de comunicare. | Demonstrează capacitate de comunicare clară a unor idei, nevoi, curiozități, acțiuni, emoții. |
| Demonstrează extinderea progresivă a vocabularului - cuvintele noi însușite le introduce în vocabularul activ (*curent*). |
| Premise ale citirii și scrierii în contexte de comunicare cunoscute. | Identifică prezența mesajului scris, apreciazăși valorifică mesajul scris în activitățile curente. |
|  | Asimilează unele elemente ale scrisului și folosește diferite modalități de comunicare grafică și orală pentru transmiterea unui mesaj. |
| Dezvoltarea cognitivă și cunoașterea lumii. | Relații, operații și deducții logice în mediul apropiat. | Identifică posibile răspunsuri/soluții la întrebări, situații-problemă și provocări din viața proprie și a grupului de colegi;  Cunoaște tipuri de acțiuni financiar-bancare (*confecționare, roluri, păstrarea și utilizarea monedelor, economisire, donare*). |
| Realizează, în mod dirijat activități simple de investigare; explică efectele unor acțiuni simple ,,*cheltuirea banilor fără chibzuință*”; apreciază valoarea banilor devenind mai chivernisit;  Cunoaște existența unor comportamente excesive, care pot afecta echilibrul financiar (*risipirea, cheltuirea, cumpărarea în exces*). |
| Adresează întrebări de tipul *,,de ce?”* ne sunt necesari banii, indicând interes pentru stabilirea relației de cauzalitate;  Verbalizează acțiuni caritabile întreprinse, folosind un limbaj specific. |
| Cunoștințe și deprinderi elementare matematice pentru rezolvarea de probleme și cunoașterea mediului apropiat. | Efectuează operații de seriere, grupare, clasificare, măsurare de obiecte. |
| Sortează, grupează modelele de bancnote. |
| Compară monedele între ele, utilizând caracteristicile acestora (*mărime, culoare și valoare*). |
| Utilizează noile informații și cuvintele achiziționate în activități;  Denumește mijloacele de economisire a banilor. |

* **CONȚINUTURI :**

1. Povestea banilor: atașamentul față de lucruri; schimbul cu lucruri (*trocul*); banii în schimbul lucrurilor; banii din metale prețioase; banii din hârtie (*biletul de bancă*) în locul banilor din aur;

2. Moneda națională a României: Leul (monede și bancnote românești folosite azi și/sau în trecut; confecționarea monedelor - Monetăria Statului și a bancnotelor - Imprimeria Băncii Naționale a României);

3. Moneda națională a altor țări. Valuta și casa de schimb valutar;

4.Instituțiile de credit: ce sunt băncile? cum au apărut băncile? operațiuni bancare; sistemul bancar din România;

5.Banii se câștigă: locuri de muncă și meserii; salariul; cum pot să câștig bani; profitul;

6.Banii se economisesc: nevoie și dorința; de ce economisim banii; situații în care putem economisi bani; modalități de economisire a banilor; contul bancar de economii;

7. Banii se investesc: ce sunt investițiile; modalități de a investi banii;

8.Banii circulă: a vinde și a cumpăra; modalități de plată: cardul; cash;

**MODALITĂȚI DE EVALUARE:**

Activitate interactivă ,,A,B,C-ul banilor”-(*nevoi, dorințe, bugetul*); labirinturi; desene; rezolvarea unor fișe; jocuri de perspicacitate; experimente practice; jocuri de rol; dramatizări; machete; jocuri didactice; expoziții: realizarea unui CD cu poze din timpul activităților (*târgul produselor culinare/ de jucării /de mărțișoare – valorificare produse preparate/confecționate*).

**TEMATICĂ ORIENTATIVĂ ȘI MIJLOACE DE REALIZARE**

1. Vizită la Banca Comercială Română;
2. Povestea banilor – lecție interactivă – soft educațional;
3. ,,*Spune repede și bine*” – joc didactic (să identifice elemente financiar –bancare și rolul acestora în viața noastră: ex. Monedele și bancnotele; sediul unei bănci; cardurile și bancomatele);
4. Ce sunt banii, apariția și evoluția acestora și ce rol au în viața noastră – convorbire;
5. „*Bancomatul*” și ,,cardul” – confecționare;
6. Trocul – memorizare;
7. „*Trocul cu obiecte*” – Joc de rol;
8. Monede și bancnote – observare;
9. Confecționăm bancnote și monede (*tehnica frotajului*) – desen;
10. La monetăria statului - modelăm monede (tehnica ștampilării pe plastilină);
11. Pușculița pentru economii – confecționare;
12. Banul muncit de Al. Mitru – povestea educatoarei;
13. Banul muncit de AL. Mitru – dramatizare;
14. ,,Formează perechi intre monede si bancnote cu aceeași valoare”- exerciții cu material individual (*joc de perspicacitate*);
15. ,, *Nu totul se cumpără cu bani*” – Ce putem, ce nu putem cumpără cu bani? Sortare de jetoane/imagini - convorbire;
16. Târgul produselor culinare –activitate antreprenorială – acțiune de voluntariat (*scop caritabil*);
17. Găsește banca / magazinul, librăria – labirint (*fișă de lucru individuală*);
18. ,, *De-a banca*”- dialog improvizat angajat – client;
19. ,, *Bănuțul lui Ilincă Ioniță*”- memorizare;
20. Facem diferența dintre nevoi și dorințe – convorbire;
21. Portmoneul pentru păstrarea monedelor – confecționare;
22. ,,*Pinocchio*” – lectura educatoarei;
23. ,, *Micii întreprinzători*” - confecționare de mărțișoare ,,*profitul*”;
24. ,, *De ce și cum pot economisi bani*?”- convorbire;
25. ,, *La Supermarket*”- câți bani ai și ce cumperi cu ei?- joc didactic;
26. ,, *Povestea monedei*” - poveste cu început dat;
27. ,, *Banii circulă*” - vizionare pover-point;
28. Cum câștigă părinții voștri banii?;
29. Ciuboțelele Ogarului de Călin Gruia – povestea educatoarei;
30. ,,*Târgul cu jucării confecționate*” – dăruind vom deveni mai buni (*activitate de voluntariat*) ;
31. Oare la ce ne folosesc banii? Evaluare sumativă;
32. ,,*A.B.C –ul banilor*” – concurs de cultură generală specific nivelului de vârstă – preșcolar.

**BIBLIOGRAFIE**

* + Curriculum pentru educație timpurie 2019;
  + Ligia Georgescu-Goloşoiu – De la joc la educație financiară, auxiliare curriculare vol.1 și 2, *Editura EXPLORATOR;* Ploiești, 2015;
  + Ligia Georgescu-Goloşoiu-De la joc la educație financiară *(manual)-auxiliar curricular pentru nivel preșcolar, Editura Explorator;*
  + Lespezanu M., – *Tradiţional şi modern în învăţământul preşcolar*– metodică a activităţilor instructiv educative – Ed. Omfal Esenţial, 2007, Bucureşti;
  + Software educațional multimedia pentru copii *De la joc la educație financiară,* Editura Explorator, București.